NOTIFICACIÓN A DON SANTIAGO BOULLOSA MOURE DO OFICIO DA TENENCIA DE ALCALDÍA. EXPEDIENTE Nº. 24540/11
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 30/03/2015)

Intentada a notificación a don Helder Manuel Wilfred Abdellati, con NIF XXXXXXXXX, do acto administrativo sinalado no asunto, relativo ao exp. Nº 24540/11, e ao non resultar posible a súa práctica efectiva, de acordo co previsto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, na redacción conferida pola Lei 4/1999, do 13 de xaneiro, procédese á súa notificación mediante a publicación no BOP e no taboleiro de anuncios do Rexistro Xeral do Concello de Pontevedra: “EXPT.: 24540/11 ASUNTO: CONSULTA URBANÍSTICA SOBRE ANTEPROXECTO DE REHABILITACION DE PORTAL E AMPLIACION DE EDIFICIO NA RÚA DO ARCEBISPO MALVAR, NÚM.11, EN PONTEVEDRA. SOLICITANTE: DON SANTIAGO BOULLOSA MOURE OFICIO: En relación coa súa solicitude de consulta urbanística arriba mencionada, comunícolle que a Comisión Permanente de Urbanismo e Medio Ambiente, na sesión do 4/06/13, ditaminou, por unanimidade, dar traslado ao solicitante de que a súa proposta sometida a consulta resulta desfavorable de conformidade cos termos do acordo da Xefatura de Servizo de Coordinación da Área Cultural da Consellería de Cultura, Educación e Ordenación Universitaria da Xunta de Galicia de data 14/02/13, co seguinte teor literal: “ (.) Informar desfavorablemente sobre a consulta achegada por canto da ampliación que se pretende resulta unha configuración volumétrica semellante as que foron obxecto de resolucións desfavorables nas que se considerou que non eran coherentes coa conservación e preservación do carácter histórico da zona. Compre sinalar ademais que esta ampliación interfire na perspectiva de Santa María dende a praza de Concepción Arenal. O edificio que se pretende ampliar responden ao modelo de arquitectura residencias dos anos cincuenta, das chamadas casas sindicales (Obra Sindical del Hogar) e como tal representa a arquitectura histórica coa que e inicia a transformación moderna da cidade. A solución de repetir a composición do edificio ata a altura de seis plantas deturpa o modelo e altera a imaxe característica destes oficios. Considerando a situación do edificio diante da igrexa de Santa María declarada Ben de Interese Cultural, nunha zona de respecto do Casco Histórico delimitada no PXOM na que a citada Sentenza do Tribunal Superior de Xustiza de Galicia de 4 de xuño de 2001 entende que a altura de baixo e catro plantas autorizada no PXOM debe interpretarse como un límite máximo de altura que haberá que poñer en consonancia con outros factores de carácter histórico, cultural ou artístico como os sinalados nos parágrafos anteriores proponse a Comisión informar desfavorablemente a ampliación en altura deste inmoble” Asemade, ditaminou, iniciar xestións coa devandita Consellería de cultura para tratar de acadar a delimitación da contorna do BIC de Santa María. O que lle traslado para o seu coñecemento e efectos oportunos.” Pontevedra, 10 de marzo de 2015.—O Tenente de Alcalde Delegado da Área de Urbanismo, Antonio Louro Goyanes.